open-index/open-wikipedia-markdown huggingface dataset:
Johan Viktor Johnsson

**Johan Viktor **(**Janne**)** Johnsson** (14. kesäkuuta 1832 Lapinlahti – 18. syyskuuta 1884 Juva) oli suomalainen piispaksi valittu valtiopäivämies. Johnsson toimi elämänsä aikana muun muassa kirkkoherrana, rehtorina ja useaan otteeseen pappissäädyn edustajana valtiopäivillä. Hänet nimitettiin Porvoon hiippakunnan piispaksi vuonna 1884, mutta hän kuoli ennen virkaanastumistaan.

## Elämäkerta

Johan Viktor Johnsson oli Johan Johnssonin (1797–1831) ja Lovisa Luthmanin (1798–1866) viides lapsi. Hänen kappalaisena toimineen isänsä ennenaikainen kuolema merkitsi köyhiä lapsuudenoloja. Johnsson opiskeli Kuopion kimnaasissa ja valmistui ylioppilaaksi laudatur-arvosanalla vuonna 1851. Hän jatkoi opintojaan Helsingissä ja suoritti pappistutkinnon vuonna 1854. Myöhemmin Johnsson täydensi opintojaan pastoraalitutkinnolla ja suorittamalla käytännölliset ja teoreettiset kokeet teologian lehtorin virkaa varten. Varapastorin arvonimi myönnettiin hänelle vuonna 1862 ja rovastin arvonimi vuonna 1873.

Johnsson työskenteli muun muassa Kuhmonniemen ja Juvan kirkkoherrana, Kuopion lyseon teologian lehtorina ja rehtorina sekä ajoittain Kuopion hiippakunnan tuomiorovastina. Hän toimi myös Kuopion kaupunginvaltuuston ensimmäisenä puheenjohtajana vuonna 1875 ja Porvoon tuomiokapitulin jäsenenä vuosina 1878–1882. Johnsson edusti papistoa vuosien 1867, 1872, 1877 ja 1882 säätyvaltiopäivillä. Valtiopäivätoiminnassaan hän muun muassa kannatti kuolemanrangaistuksen säilyttämistä, vastusti asevelvollisuuden toteuttamista ja allekirjoitti anomuksen prostituution lakkauttamisesta.

Johnsson sai vuonna 1884 pidetyissä Porvoon hiippakunnan (nyk. Tampereen hiippakunta) piispanvaaleissa lähes kaikki äänet. Hänet nimitettiin piispaksi, mutta hän ei ehtinyt aloittaa uudessa tehtävässään kuoltuaan äkillisesti sydänhalvaukseen.

Johnssonilla oli useita lapsia puolisonsa Anna Johnssonin (o.s. Stenius, 1831–1900) kanssa, muun muassa aatelissäätyyn korotettu prokuraattori Eliel Soisalon-Soininen, professori ja poliitikko Mikael Soininen sekä lääkintöneuvoksen arvon saanut lääkäri Julius Viktor Johnsson.

## Lähteet
Itä-Uudenmaan maakuntakomppania

**Itä-Uudenmaan maakuntakomppania** on Suomen puolustusvoimien sodan ajan joukko. Sen toiminnan perustana on kotiseudun puolustaminen ja alueellisen turvallisuuden vahvistaminen.

Rauhan aikana Itä-Uudenmaan maakuntakomppaniaa voidaan käyttää muita viranomaisia tukevaan virka-aputoimintaan. Rauhan aikana komppanian toiminta on aina aseetonta virka-apua.

Itä-Uudenmaan maakuntakomppania on muodostettu vuonna 2006 pääasiassa Itä-Uudenmaan kuntien reserviläisistä.
Tekniska Föreningen i Finland

**Tekniska Föreningen i Finland rf** (TFiF) on ruotsinkielinen järjestö, jonka jäsenet ovat diplomi-insinöörejä, arkkitehtejä ja teekkareita. TFiF perustettiin vuonna 1880 ja se on Suomen vanhin DI- ja arkkitehtijärjestö. Jäsenmäärä on noin 4&nbsp;000, joista noin 1&nbsp;000 on opiskelijoita. TFiF muodostaa yhdessä Tekniikan Akateemiset ry:n kanssa Tekniikan akateemiset TEK -liiton.

## Katso myös
* Tekniikan akateemiset ja arkkitehdit -matrikkeli

## Aiheesta muualla
*Tekniska Föreningen i Finland rf
Juho Wuolijoki

**Juho Robert Wuolijoki (Vuolijoki)** (25. maaliskuuta 1843 Hauho – 26. huhtikuuta 1911) oli suomalainen moninkertainen valtiopäivämies ja ratsutilallinen eli rusthollari.

Vuolijoen vanhemmat olivat ratsutilallinen Juho Erkinpoika ja Henriika Loviisa Erkintytär. Vuolijoki oli naimisissa vuodesta 1872 Serafina Lagervikin (k. 1939) kanssa. Sulo Wuolijoki ja Wäinö Wuolijoki olivat heidän lapsiaan. Vuolijoki omisti Hauholla sijainneen Wuolijoen rusthollin 1877–1911. Vuolijoki toimi myös Hauhon kunnallislautakunnan esimiehenä, kuului Hämeen läänin maanviljelysseuran johtokuntaan ja oli tunnettu hevosjalostusmies. Hän oli Hollolan tuomiokunnan edustaja talonpoikaissäädyssä valtiopäivillä 1885, 1888, 1894, 1897, 1899, 1900 ja 1904–1905, jolloin hän oli säätynsä varapuhemies. Hänen valtiopäivillä tekemänsä aloitteet koskivat muun muassa raittius-, sivistys- ja maatalouden kysymyksiä. 

## Lähteet
Porvoon hiippakunnan piispa

**Porvoon hiippakunnan piispa** johtaa Porvoon hiippakuntaa. Porvoon hiippakunnan piispa toimii hiippakuntansa hengellisenä johtajana ja ylimpänä virkamiehenä. Piispan hengellisiin tehtäviin kuuluu valvoa, että saarnoissa noudatetaan Suomen evankelis-luterilaisen kirkon tunnustusta ja että sakramentit sekä jumalanpalvelukset toimitetaan kirkon määräysten ja tradition mukaisesti. Virkansa puolesta piispa toimii Porvoon hiippakunnan tuomiokapitulin puheenjohtajana sekä piispainkokouksen että kirkolliskokouksen jäsenenä. Piispa vihkii myös Porvoon hiippakunnan papit, lehtorit, kirkot ja kappelit. Piispa asettaa myös vakinaiset papit virkoihinsa ja suorittaa seurakunnissa piispantarkastuksia. 

Porvoon hiippakunnan piispana on toiminut 1. syyskuuta 2019 lähtien Bo-Göran Åstrand.

## Piispat

## Lähteet
Saara Koivisto

**Saara Koivisto** (s. 1979) on suomalainen taekwondoin. Hän on kilpaillut ITF (International Taekwon-Do Federation) -maailmanliiton kilpailuissa. Koivisto on lajissaan kaikkien aikojen menestyksekkäin suomalainen naisurheilija. Hän on kilpaillut menestyksekkäästi kaikissa taekwon-don neljässä kilpailulajissa, mikä on hyvin epätavallista.

Saara Koiviston paras saavutus on Maailman mestaruus ottelussa alle 70 kilon sarjassa vuodelta 2005. Lisäksi hän saavutti samassa sarjassa MM-pronssia vuonna 2003. Liikesarjakilpailussa hänellä on MM-pronssia vuosilta 1997 ja 2003. Lisäksi hänellä on MM-pronssi erikoistekniikkakilpailusta vuodelta 2005. Euroopan mestaruus kilpailuissa Koivisto on saavuttanut seuraavat mitalisijoitukset: EM-kultaa liikesarjoissa vuonna 2002, EM-hopeaa erikoistekniikkakilpailussa vuosilta 1999 ja 2005 sekä liikesarjoissa vuonna 2003, EM-pronssia ottelussa alle 70 kilon sarjassa vuosina 1998, 1999, 2003 ja 2005, sekä EM-pronssia erikoistekniikkakilpailussa vuosina 1998, 2001, 2002.
Ampumahiihdon maailmanmestaruuskilpailut 2000

**[[Ampumahiihdon maailmanmestaruuskilpailut]] 2000** järjestettiin 19.–27. helmikuuta Holmenkollenilla, Norjassa. Miesten viesti keskeytettiin sumun takia ja siirrettiin kilpailtavaksi Lahden maailmancup-kilpailujen yhteyteen. Kisojen menestynein maa oli Norja viidellä mitalilla (kolme kultaa, yksi hopea ja yksi pronssi).

## Miehet
### 10 km sprintti

### 12,5 km takaa-ajo

### 20 km normaalimatka

### 15 km yhteislähtö

### 4&nbsp;×&nbsp;7,5 km viesti

## Naiset
### 7,5 km sprintti

### 10 km takaa-ajo

### 15 km normaalimatka

### 12,5 km yhteislähtö

### 4&nbsp;×&nbsp;6 km viesti

## Mitalitaulukko

## Lähteet
Sebastian Langeveld

**Sebastian Langeveld** (s. 17. tammikuuta 1985 Leiden) on alankomaalainen maantiepyöräilijä, joka kilpaili ammattilaisena vuosina 2006–2022. Hän toimii vuodesta 2023 lähtien UCI World Tour -tasolla kilpailevan EF Education–EasyPostin apulaissporttipäällikkönä. 

Langeveld siirtyi ammattilaiseksi vuonna 2006 edustaen sinä vuonna Skil-Shmiano -tallia. Samana vuonna hän voitti GP Pino Cerami -ajon ja sijoittui Dunkerquen neljän päivän ajon kokonaiskilpailun yhdeksänneksi. Hän voitti myös Hollannin maantieajon mestaruuskilpailussa hopeaa.

Vuonna 2007 Langeveld alkoi edustaa Rabobank-tallia. Hän voitti Ster Elektrotoerin kokonaiskilpailun ja sijoittui Luxemburgin ympäriajon kokonaiskilpailun yhdeksänneksi ja toisen etapin kolmanneksi. Hän uusi Hollannin maantieajo-hopeansa. Vuonna 2008 hän sijoittui Steven de Jonghin jälkeen toiseksi Kuurne–Bryssel–Kuurne-kilpailussa. Vuonna 2011 hän voitti Omloop Het Nieuwsblad -kilpailun kukistettuaan loppukirissä Juan Antonio Flechan. Hän siirtyi Orica-GreenEDGE-joukkueeseen kaudelle 2012 ja on vuodesta 2014 edustanut yhdysvaltalaistallia, nykyiseltä nimeltään EF Education–EasyPost. Hän voitti maantieajon Alankomaiden-mestaruuden 2014.

## Saavutuksia

;2006
:Dunkerquen neljän päivän ajo, yhdeksäs
:GP Pino Cerami, voitto
:Hollannin maantieajon mestaruuskilpailut, hopeaa
;2007
:Ster Elektrotoer, voitto
:Luxemburgin ympäriajo, kokonaiskilpailussa yhdeksäs, 2. etapin kolmas
:Hollannin maantieajon mestaruuskilpailut, hopeaa
;2008
:Kuurne–Bryssel–Kuurne, toinen
;2009
:Sachsen-Tour, etappien 2 ja 4 voitto
:Eneco Tour, kokonaiskilpailussa kolmas
:GP Jef Scherens, voitto
;2011
:Omloop Het Nieuwsblad, voitto
:Flanderin ympäriajo, viides
;2012
:MM-kilpailut, joukkueaika-ajossa pronssia
;2013
:Pariisi–Roubaix, seitsemäs
;2014
:Pariisi–Roubaix, kahdeksas
:Hollannin maantieajon mestaruuskilpailut, kultaa
;2016
:Czech Cycling Tour, kokonaiskilpailussa toinen
;2017
:Pariisi–Roubaix, kolmas

## Lähteet
* Sebastian Langeveld Trap–Friis-tietokannassa 
* Sebastian Langeveld cyclingarchives.com-tietokannassa 

### Viitteet

## Aiheesta muualla
*Virallinen sivusto
Monte Testaccio

**Monte Testaccio** (myös *Monte Testaceo* tai *Monte dei cocci*) on Roomassa sijaitseva jätevuori, joka koostuu lähes kokonaan Rooman valtakunnan aikaisista särkyneistä amforoista.

Monte Testaccio on yksi suurimmista antiikin ajan kaatopaikoista ja peittää 22&nbsp;000 neliömetrin alueen ja on tilavuudeltaan noin 580&nbsp;000 kuutiometriä. Sen ympärysmitta on 1&nbsp;490 metriä ja se on korkeudeltaan lähes 50 metriä, joskin antiikin aikaan luultavasti nykyistä korkeampi.

Vuori sijaitsee lähellä Tiberin itärantaa, missä valtion oliiviöljyä varastoitiin toisen vuosisadan lopulla.

## Lähteet
Bo Lindman

**Bo Lindman** (8. helmikuuta 1899 Tukholma – 30. heinäkuuta 1992 Solna) oli ruotsalainen nykyaikainen viisiottelija. Hän voitti olympiakultaa Pariisista 1924 ennen maanmiestään Sven Thofeltiä. Hän voitti kaksissa seuraavissa olympialaisissa, Amsterdamissa 1928 ja Los Angelesissa 1932, hopeaa.

Urheilun aktiiviuransa jälkeen hän toimi Ruotsin yleisurheiluliiton puheenjohtajana vuosina 1934-1946 ja sen jälkeen liiton hallituksen jäsenenä.
Diabolis Interium

**Diabolis Interium** () on ruotsalaisen black metal -yhtye Dark Funeralin kolmas studioalbumi.

## Kappaleet
#
#
#
#
#
#
#
#

## Kokoonpano
* Emperor Magus Caligula – basso, laulu
* Lord Ahriman – kitara
* Dominion – kitara
* Matte Modin – rummut

+

* Gaahnfaust – rummut (kappale 2)

## Arviot
* Allmusic: 
* About.com: 
* Kaaoszine: 7/10

## Lähteet

## Aiheesta muualla
* 
*
Unen valta

**Unen valta** on kristillisen metalliyhtye VIP:n viides studioalbumi vuodelta 2006. Albumin julkaisi Maanalainen Levykauppa. *Unen vallan* musiikki on melodista ja tyylissä on vaikutteita progressiivisesta metallista sekä thrash metalista. Laulu on pääosin puhdasta ja melodista, ja mukana on jonkin verran aggressiivista huutolaulua. Viihdeimperiumi.fi antoi albumille 3,5 tähteä 5:stä, ja Noise.fi antoi albumille 4 pistettä 5:stä, antaen albumille tunnustusta moitteettomasta teknisestä tasosta. Kappale "Helpompaa luovuttaa" julkaistiin internet-singlenä ennen albumin julkaisua.

Albumin äänitti ja miksasi Arttu Sarvanne Studio Watercastlessa, Jyväskylässa 11.–31. elokuuta 2006. Unen vallan masteroi Minerva Pappi Finnvox-studiolla, albumin tuottivat VIP ja Arttu Sarvanne. Kansitaiteen teki Kaj Kiviniemi.

## Kappaleet
# 
# 
# 
# 
# 
# 
# 
# 
# 
# 

## Arvostelut
* Noise.fi: 
* Viihdeimperiumi: 

## Lähteet

## Aiheesta muualla
* 
*
Kaarlo Valkama

**Kaarlo "Kalle" Armas Valkama**, myös salanimillä *Pertti Vesa* ja *Pertti Wesa*, (16. syyskuuta 1908 Helsinki – 29. heinäkuuta 1980 Helsinki) oli suomalainen sovittaja, saksofonisti, trumpetisti, viulisti, säveltäjä, sanoittaja ja musiikkipedagogi.

## Ura
### Sovittaja
Kaarlo Valkaman monipuolinen ja mittava musiikkiura alkoi 1920-luvulla ja kesti aina 1970-luvulle saakka. Hänet tunnetaan erityisesti sovittajana, ja esimerkiksi Lauri Jauhiaisen mukaan hän oli jopa aikansa paras alallaan. Valkaman sovittajaura alkoi jo 1920-luvun loppupuolella Levytukku Oy:lle. Hänen sovituksiaan levyttivät yhtiölle useat ajan tähdet, kuten Veikko Tuomi ja Olavi Virta. Muun muassa Virran levytykset ”Aamu Airistolla”, ”Assuncion”, ”Iltarusko”, ”Kultainen nuoruus”, ”Kun ilta ehtii” (vuoden 1963 versio), ”Kuolleet lehdet”, ”Liekki”, ”Tiikerihai” ja ”Tähti ja meripoika” (vuoden 1963 versio) ovat Valkaman sovittamia. Valkama oli  häntä 7 vuotta nuoremman Toivo Kärjen esikuva sovittajana ja sovitti tämän useimmat 1930-luvulla levytetyt sävellykset  1960-luvun lopulla hän sovitti Erkki Junkkarisen tuolloin ensi kertaa levyttämän valssin ”Ruusuja hopeamaljassa”. Hänen tunnetuin 1960-luvun sovituksensa lienee kuitenkin Reijo Taipaleen levyttämä ja Unto Monosen säveltämä tango ”Satumaa”.

### Muusikko ja pedagogi
Valkama oli mukana sadoissa levytyksissä muusikkona, sovittajana ja orkesterinjohtajana. Hän soitti saksofonia ja viulua. Hänen johtamansa Bellacord-orkesteri levytti vuonna 1933 ensimmäisen suomalaisen version tangosta ”Mustasukkaisuutta”. 1960-luvulla Valkama oli pitkään mukana Kullervo Linnan Humppa-Veikot-orkesterissa trumpetistina, saksofonistina ja viulistina. Hän teki myös monet orkesterin sovituksista. Jazzin ja iskelmämusiikin lisäksi Valkama on soittanut myös alttoviulua Helsingin kaupunginorkesterissa sekä opettanut viulunsoittoa.

### Säveltäjä
Valkaman tunnetuimpana sävellyksenä pidetään Usko Kempin sanoittamaa tangoa ”Valkovuokot”, jonka ovat levyttäneet mm. Olavi Virta (1952), Eino Grön (1965) ja Erkki Junkkarinen (1978). Valkama sävelsi myös elokuvamusiikkia Valentin Vaalan ohjaamaan elokuvaan *[[Minä ja mieheni morsian]]* vuonna 1955. Akateemisissa juhlissa Valkaman säveltämä ”Poloneesi”, joka on levytetty 1955 ja 1974, on noussut huomattavaksi kilpailijaksi näissä yhteyksissä poloneesina perinteisesti soitetulle Michał Kleofas Ogińskin teokselle ”Jäähyväiset isänmaalle”.

## Lähteet

## Aiheesta muualla
* 
* 
* 
* 
*Kaarlo Valkama Elonetissä
Gösta Frändfors

**Gösta Valdemar Frändfors** (25. marraskuuta 1915 Tukholma – 8. elokuuta 1973 Huddinge) oli ruotsalainen painija ja olympiamitalisti, joka edusti seuratasolla Brandkaarens IK:ta. Hän voitti urallaan kaksi olympiamitalia, Berliinissä 1936 pronssia nimellä **Gösta Jönsson** ja Lontoossa 1948 hopeaa omalla nimellään.

EM-tasolla Frändfors voitti kaksi hopeamitalia vapaapainista ja kultamitalin kreikkalais-roomalaisesta painista.

## Lähteet
*Gösta Frändfors – Sports Reference LLC.  
*Profiili FILA:n tietokannassa
Georg Klaus

**Georg Klaus** (s. 28. joulukuuta 1912 Nürnberg – 17. heinäkuuta 1974) oli saksalainen filosofi. Klaus tutki logiikkaa, tieteenfilosofiaa, kybernetiikkaa, peliteoriaa, dialektiikkaa, marxismi-leninismiä, ideologiakritiikkiä, yhteiskuntapolitiikkaa ja tiedepolitiikkaa. Hänen laajasta tuotannostaan on suomennettu teos *Politiikan kieli* (1974). 

## Teoksia

* 
* 
* 
* 

## Kirjallisuutta

* 

## Aiheesta muualla

* http://www.helsinki.fi/filosofia/filo/henk/Lindfors/Klaus.htm
Kromaatti

**Kromaatti**-ioni (CrO42-) on anioni, joka syntyy kromihapon protolysoituessa dikromaatti-ionien lisäksi. Kromaatti-ioneita sisältäviä ioniyhdisteitä kutsutaan kromaateiksi. Useiden kromaattien väri on keltainen. Usein käytettyjä kromaattiyhdisteitä ovat muun muassa kaliumkromaatti (K2CrO4) ja keltaisena väriaineena käytetty lyijykromaatti (PbCrO4). Dikromaateissa on Cr2O72−-ioni, ja ne ovat väriltään voimakkaan oransseja.

## Kemialliset ominaisuudet

Kromaatti-ionissa kromilla on sen korkein mahdollinen hapetusluku +VI, minkä takia kromaatit ovat voimakkaita hapettimia. Kromaatit korrosoivatkin voimakkaasti metalleja. Niitä voidaan kuitenkin käyttää myös korroosion estämiseen. Anodisina inhibiittoreina ne vaikuttavat anodilla tapahtuvaan sähkökemialliseen reaktioon sen nopeutta pienentävästi.

Vesiliuoksessa kromaatti-ionit sekä dikromaatti-ionit ovat tasapainossa.
::2 CrO42&minus; + 2 H3O+ ⇌ Cr2O72&minus; + 3 H2O

Tasapainoa voidaan siirtää Le Châtelier’n periaatteen mukaisesti kromaatti-ionin puolelle nostamalla liuoksen pH:ta eli tekemällä liuoksesta emäksisempi. Vastaavasti tasapaino siirtyy dikromaatti-ionin puolelle pH:ta laskemalla eli tekemällä liuos happamaksi. Tasapaino riippuu myös liuosten konsentraatiosta.

Natriumkromaatti, kaliumkromaatti ja ammoniumkromaatti liukenevat veteen hyvin. Sen sijaan kromaattiyhdisteet, joissa on kationina raskasmetalli, lantanoidi tai maa-alkalimetalli ovat veteen vain hieman liukoisia.

## Terveysvaikutukset
Kromaatit ovat karsinogeenisia. Kromaatit ovat yksi yleisimmistä syöpäriskiä aiheuttavista aineista työpaikoilla . Kromaatit onkin Suomessa luokiteltu erityistä sairastumisen vaaraa aiheuttaviksi tekijöiksi. Kromaatit aiheuttavat myös helposti allergisia iho-oireita.

## Kromaatteja ja dikromaatteja
* Ammoniumdikromaatti (NH4)2Cr2O7, CAS-numero 7789-09-5
* Bariumkromaatti BaCrO4, CAS-numero 10294-40-3
* Cesiumkromaatti Cs2CrO4, CAS-numero 13454-78-9
* Cesiumdikromaatti Cs2Cr2O7, CAS-numero 13530-67-1
* Hopeakromaatti Ag2CrO4, CAS-numero 7784-01-2
* Hopeadikromaatti Ag2Cr2O7, CAS-numero 7784-02-3
* Kadmiumkromaatti CdCrO4, CAS-numero 14312-00-6
* Kaliumkromaatti K2CrO4, CAS-numero 7789-00-6
* Kaliumdikromaatti K2Cr2O7, CAS-numero 7778-50-9
* Kalsiumkromaatti CaCrO4, CAS-numero 13765-19-0
* Litiumkromaatti Li2CrO4, CAS-numero 14307-35-8
* Lyijykromaatti PbCrO4, CAS-numero 7758-97-6
* Natriumkromaatti Na2CrO4, CAS-numero 7775-11-3
* Natriumdikromaatti Na2Cr2O7, CAS-numero 10588-01-9
* Nikkelikromaatti NiCrO4, CAS-numero 12018-18-7
* Rauta(III)kromaatti Fe2(CrO4)3, CAS-numero 10294-52-7
* Rubidiumkromaatti Rb2CrO4, CAS-numero 13446-72-5
* Rubidiumdikromaatti Rb2Cr2O7, CAS-numero 13446-73-6
* Sinkkikromaatti ZnCrO4, CAS-numero 13530-65-9
* Strontiumkromaatti SrCrO4, CAS-numero 7789-06-2

## Lähteet
Hotelli Tammer

**Hotelli Tammer** (Tampereen teknillisen seuran talo), viralliselta nimeltään **Radisson Blu Grand Hotel Tammer**, on vuonna 1929 rakennettu hotelli Tampereen Kyttälän kaupunginosassa, Satakunnankadun ja Rongankadun risteyksessä lähellä Tammerkoskea.

Hotellin historia alkoi Tampereen teknillisen seuran kokouksesta, jossa E. Graeffe ehdotti, että seuralle rakennettaisiin talo. Rakennukseen haluttiin myös tuottavia tiloja. Hotelli Tammerin suunnitteli kaupunginarkkitehti Bertel Strömmer, ja se edustaa tyyliltään pohjoismaista klassismia. Alusta alkaen oli tarkoitus rakentaa kansainvälisenkin vertailun kestävä hotelli ja Tampereelle uusi maamerkki. Kustannukset kohosivatkin lähes kahdeksaan miljoonaan markkaan.

Tammerin ensimmäinen ravintoloitsija oli ranskanvenäläinen Alexander Adlivankin, joka tuotatti Tammeriin muun muassa pöytähopeita ja kattokruunuja Ranskasta. Keittiömestari oli Japanista ja tarjoilijat Ruotsista. Tarinan mukaan vain perunankuorijatyttö puhui suomea.

Tammerin valmistumisvuosi, Tampereen 150. juhlavuosi, oli kuitenkin traaginen: Kuru-laiva upposi Näsijärvellä, ja kaupungin suunnittelemat juhlallisuudet peruttiin. Suruajan vuoksi Tammer avattiin hyvin vaatimattomin menoin. Myös suuret lamavuodet koettelivat hotellitoiminnan alkua, mutta talous elpyi kohti 1930-luvun loppupuolta ja Tammer palasi jälleen loistoonsa.

Tammerissa on vieraillut lukuisia tunnettuja henkilöitä, kuten C. G. E. Mannerheim, F. E. Sillanpää, Juri Gagarin ja Kalle Päätalo. Tammer on esiintynyt myös kirjallisuudessa ja elokuvassa. Tunnetuin esimerkki lienee Arto Paasilinnan romaani *[[Elämä lyhyt, Rytkönen pitkä]]*, josta on tehty myös elokuvasovitus.

Grand Hotel Tammer kuului aiemmin Sokos Hotels -ketjuun. 31. maaliskuuta 2016 Tammer siirtyi osaksi Radisson Blu -ketjua. Grand Hotel Tammeria on remontoitu vanhaa kunnioittaen, ja rakennus on Museoviraston suojelema. Molempien päätyjen alkuperäiset parvekkeet on kuitenkin poistettu. Hotellin ravintola toimii edelleen alkuperäisissä tiloissaan. Korkea ravintolasali on kunnostettu 1990-luvulla alkuperäiseen asuunsa.

## Lähteet
*Seppälä R.: Grand Hotel Tammer. 
*SH-Tammer
*Paasilinna, A.: Elämä lyhyt, Rytkönen pitkä. WSOY 1991.

### Viitteet

## Aiheesta muualla

* Radisson Blu Grand Hotel Tammerin kotisivu
* Tammer Googlen 3D warehousessa
* Ilmapanoraamakuva Hotel Tammerista – Virtuaalinen Tampereen kaupunkiopas: VirtualTampere.com
* Panoraamakuvia Hotel Tammerista - Virtuaalinen Tampereen kaupunkiopas: VirtualTampere.com
*Pörssitieto: Oy Tammer Ab.
* Teknillisen Seuran talo valmistuu näinä päivinä. Rakennus on joka suhteessa huomiotaherättävä lisä Tampereen kaupunkikuvaan. Taloon sijoitetaan täysin nykyaikainen hotelli. Alakerrassa avara ja tarkoituksenmukainen juhlahuoneisto, Aamulehti, 13.08.1929, nro 219, s. 1, Kansalliskirjaston digitaaliset aineistot
Never Let Me Down

**Never Let Me Down** on brittiläisen muusikko David Bowien vuonna 1987 julkaistu studioalbumi. Levy sai ilmestyessään kriitikoilta varsin negatiivisen vastaanoton. 

Albumilla on cover-versio Iggy Popin kappaleesta ”Bang Bang”.

## Kappaleet
*Kaikki kappaleet kirjoittanut David Bowie, ellei toisin mainita.
#  
#  
#  
# 
#  
#  
#  
#  
#  
# 
# 

### Vuoden 1995 uusintapainoksen bonuskappaleet
#
#  
#  

## Kokoonpano
* David Bowie – laulu, kitara, kosketinsoittimet, tamburiini, taustalaulu
* Carlos Alomar – kitara, kitarasyntetisaattori, tamburiini, taustalaulu
* Erdal Kizilcay – kosketinsoittimet, rummut, basso, trumpetti, taustalaulu, viulut 
* Peter Frampton – soolokitara
* Phillipe Saisse – piano, kosketinsoittimet
* Carmine Rojas – basso 
* Earl Gardner – flyygelitorvi
* Crusher Bennet – lyömäsoittimet 
* Stan Harrison – alttosaksofoni
* Laurie Frink – trumpetti 
* Steve Elson – baritonisaksofoni
* Lenny Pickett – tenorisaksofoni 
* Robin Clark, Loni Groves, Diva Gray, Gordon Grodie – taustalaulu 
* Sid McGinnis – soolokitara kappaleissa "Bang Bang", "Time Will Crawl" ja "Day-In Day-Out" 
* Mickey Rourke - välirap-osuus kappaleessa "Shining Star (Makin' My Love)"

## Arvostelut
*Allmusic: () 
*Pitchfork: 5,8/10

## Lähteet
Eumaios

**Eumaios** oli kreikkalaisessa mytologiassa Odysseuksen uskollinen sikopaimen. Hän oli Syrian saaren kuninkaan Ktesioksen poika, jonka tämän foinikialainen lastenhoitaja oli siepannut mukaansa laivalle paetessaan maanmiestensä mukana orjuudestaan. Ithakassa merimiehet olivat myyneet hänet orjaksi Laerteelle, Odysseuksen isälle.

Kun Odysseus palasi 20 vuoden jälkeen Troijan sodasta, Eumaios kohteli häntä hyvin tarjoten hänelle ruokaa ja suojaa siitäkin huolimatta, ettei tunnistanut tuntemattomaksi naamioitunutta isäntäänsä.

## Lähteet
Salaperäinen tähti

**Salaperäinen tähti** () on belgialaisen sarjakuvapiirtäjä Hergén kymmenes Tintti-albumi. Tarina julkaistiin aluksi mustavalkoisena jatkokertomuksena belgialaisessa *Le Soir* -sanomalehdessä 20. lokakuuta 1941 – 21. toukokuuta 1942 välisenä aikana, myöhemmin samana vuonna ensimmäisenä värillisenä *Tintti*-sarjakuvana nimellä *L'Étoile mystérieuse*.

Kirja on julkaistu suomeksi kahtena eri käännöksenä. Vuonna 1961 WSOY julkaisi sen Aimo Sakarin kääntämänä nimellä *Ihmeellinen tähti*. Vuonna 1977 Otava julkaisi sen Heikki ja Soile Kaukorannan suomentamana.

## Juoni

Eräänä iltana taivaalla näkyy suuri kirkas tähti, joka aiheuttaa korkea-asteisen lämpöaallon. Tintti ja Milou käyvät observatoriossa, jossa professori Kaila kertoo tähden olevan valtava meteoriitti, joka on törmäämäisillään Maahan. Uutisesta sekaisin mennyt professori Filippulus julistaa itsensä profeetaksi ja ennustaa maailmanloppua. Mutta seuraavana aamuna ilmeneekin, että meteoriitti menikin vain Maan ohi. Siitä oli kuitenkin irronnut palanen, joka oli syöksynyt Pohjoiseen jäämereen. Ilmenee, että meteorissa on uutta ennennäkemätöntä alkuainetta, jonka professori Kaila nimeää *kailaaniksi*. Tintti, Milou ja professori Kaila lähtevät eurooppalaisia tiedemiehiä mukana etsimään meteoria kapteeni Haddockin *Aurora* -aluksella.

Samaan aikaan São Ricosta on lähtenyt pankinjohtaja Bohlwinkelin rahoittama retkikunta *Peary* -nimisellä aluksella. Bohlwinkel yrittää useaan otteeseen sabotoida *Auroran* matkaa piilottamalla sinne dynamiittia sekä palkkaamalla muita laivoja upottamaan sen. Yritykset epäonnistuvat ja *Aurora* jatkaa matkaansa.

Mutta juuri kun *Aurora* on saamaisillaan *Pearyn* kiinni, he saavat hätäkutsun toiselta laivalta. Tintti kuitenkin huomaa hätäkutsun tekaistuksi. Kun he lopulta saapuvat meteorin luokse, *Peary* on jo sen vieressä, mutta ei ole vielä ehtinyt viemään lippuaan sinne. Lentokoneen kyydissä Tintti kuitenkin pääsee meteorille ja *Aurora* saa meteorin haltuunsa ensin vain sekunteja ennen *Pearya*.

Meteorin luona Tintti todistaa kailaanin ihmeellisiä vaikutuksia. Meteorista kasvaa suuria räjähtäviä sieniä, omenasta kasvaa hetkessä puu täynnä valtavia omenia, omenan sisällä ollut toukka muuttuu hetkessä isoksi perhoseksi ja Tintin eväiden joukossa ollut hämähäkki kasvaa jättiläiseksi. Sitten meteori alkaakin upota kokonaan mereen. Tintti onnistuu palaamaan *Auroralle* mukanaan palanen kailaania.

Bohlwinkel pidätetään retken sabotointiyrityksistä ja *Aurora* matkaa takaisin Eurooppaa kohti.

## Eroavaisuudet alkuperäisversiosta
Alkuperäisessä versiossa *Pearyn* ryhmä oli Yhdysvalloista ja sen rahoittaja Blumenstein, stereotyyppinen juutalainen. Toisen maailmansodan jälkeen Hergé vaihtoi Blumsteinin Bohlwinkeliksi ja Yhdysvallat São Ricoksi.

## Lähteet
*Tintin seikkailut: Salaperäinen tähti (Arkistoitu versio)
*Tintin seikkailut

### Viitteet
Christian Noboa

**Christian Fernando Noboa Tello** (s. 9. huhtikuuta 1985 Guayaquil) on ecuadorilainen jalkapalloilija.

Keskikenttäpelaajan paikalla pelaava Noboa aloitti ammattilaisena vuonna 2004 kotimaassaan Club Sport Emelecissä, missä hän pelasi 89 ottelua ja teki kahdeksan maalia. Hän pelasi joukkueessa vuoteen 2006 asti ennen kuin siirtyi Venäjälle FK Rubin Kazanin joukkueeseen.

Ecuadorin maajoukkueessa Noboa on pelannut 77 ottelua ja tehnyt niissä neljä maalia.

Noboa on 181 cm pitkä ja painaa 74 kg.

## Lähteet

## Aiheesta muualla

* Tilastoja
Teemu Tiainen

**Teemu Tiainen** (s. 4. joulukuuta 1978) on suomalainen pistooliampuja ja maailmanmestari.

Teemu Tiainen on saavuttanut MM-kilpailuissa poikien tasolla maailmanmestaruuden 10 m ilmapistoolissa Barcelonassa 1998 tuloksella 576.
Toiseksi jäänyt saksalainen Sven Hartmann hävisi Tiaiselle kahdella pisteellä.
## Ennätykset

## Lähteet
*Profiili ISSF Newssissä
*ISSF:n tietokanta
Venäjän koripallon superliiga

**Superliiga** () oli Venäjän miesten koripallon pääsarja vuosina 1992–2010. Superliigan A-divisioonassa oli kaudella 2009–2010 11 joukkuetta. B-divisioonassa joukkueita oli 13. Kesällä 2010 sarja lopetettiin ja tilalle perustettiin PBL-sarja (Professionalnaja basketbolnaja liga).

Superliigan 19:stä mestaruudesta TsSKA Moskova voitti 17. Vain kahdesti voiton vei Ural-Greit Perm.

## Joukkueet kaudella 2009–2010
*TsSKA Moskova
*UNIKS Kazan
*Himki BK
*Moskovan Dynamo
*Lokomotiv Rostov
*Triumf Ljubertsy
*BK Spartak Pietari
*BK Krasnyje Krylja Samara
*Universitet Jugra Surgut
*Ural-Greit Perm 
*BK Jenisei Krasnojarsk

## Mestari

## Lähteet

## Aiheesta muualla
*Virallinen kotisivu
Torrey DeVitto

**Torrey Joel DeVitto** (s. 8. kesäkuuta 1984 Huntington, Long Island, New York) on yhdysvaltalainen televisio- ja elokuvanäyttelijä, muusikko ja entinen malli. Hän on tullut tunnetuksi rooleistaan *[[Elämää Manhattanilla]]* -sarjan Karen Kerrina ja *[[Tunteet pelissä]]* -sarjan Carriena. Hän näytteli *[[Vampyyripäiväkirjat]]*-sarjan kolmannella tuotantokaudella tohtori Meredith Felliä, joka käyttää hoitometodinaan vampyyrien verta. DeVitto oli naimisissa sarjan päänäyttelijän Paul Wesleyn kanssa. Liitto kesti kaksi vuotta, ja pari erosi vuonna 2013.

## Elämäkerta
### Lapsuus
Torrey DeVitto syntyi Long Islandilla, New Yorkissa ja kasvoi osan lapsuudestaan Winter Parkissa, Floridassa. Hänen isänsä Liberty DeVitto oli Billy Joelin yhtyeen rumpali. Torreyn äiti Mary taas oli ollut Stevie Nicksin paras ystävä 1970-luvun lopulta lähtien, ja vanhemmat tapasivat toisensa kiertueella, jossa hänen isänsä oli rumpalina. DeVittolla on kaksi siskoa, Devon ja Maryelle. Lapsena Torrey vietti paljon aikaa kiertueilla vanhempiensa kanssa. Kuusivuotiaana hän aloitti viulutunnit ja neljännellä luokalla pääsi viulistiksi koulun bändiin. 12-vuotiaana Torrey soitti viulua supermalli Christie Brinkleyn ja Peter Cookin häissä.

Valmistuttuaan lukiosta Winter Parkissa DeVitto asui vähän aikaa Japanissa, jossa teki mallintöitä.

### Ura
Ennen näyttelijänuraansa DeVitto oli Ford- ja Avenue One -mallitoimistojen listoilla, kunnes vuonna 2002 tajusi, ettei hänen tulevaisuutensa ollut mallimaailmassa. Hän teki ensimmäiset esiintymisensä televisiomainoksissa ja siirtyi sen jälkeen näyttelemään pieniä rooleja televisiosarjoissa, kuten *[[Dawson’s Creek]]* ja *[[Drake & Josh]]*. DeVitto tuli alun perin tunnetuksi sarjasta *[[Elämää Manhattanilla]]*, jossa hän näytteli aloittelevaa mallia Karen Kerria. Hän näytteli myös vieroitushoitoon ajautuvaa näyttelijätärtä Sierra Youngia elokuvassa *[[Pakkoloma]]*. Ensimmäisen merkittävämmän roolinsa DeVitto teki kauhuelokuvassa *[[Tiedän mitä teit viime kesänä 3]]*. 

DeVitto on näytellyt useissa televisiosarjoissa; hän on parhaiten tunnettu tohtori Meredith Fellin roolista kauhu-fantasiasarjassa *[[Vampyyripäiväkirjat]]* sekä nuorten draamasarjasta *[[Valehtelevat viettelijät]]*, jossa hän näyttelee yhden päähenkilön isosiskoa. DeVittolla on myös ollut vieraileva rooli tv-sarjassa *[[Tunteet pelissä]]*, jossa hän näytteli vuosina 2008–2011.

## Filmografia

## Lähteet

## Aiheesta muualla

*
Harri Kullas

**Harri Kullas** (s.  1. maaliskuuta 1992 Helsinki) on virolais-suomalainen motocrosskuljettaja. Hän ajaa motocrossin MM-sarjassa MX GP-luokassa.

Kullas ajoi kaudella 2010 ensimmäisen täyden kauden motocrossin MM-sarjassa italialaisessa Gariboldi Racing -tallissa. Hän sijoittui MX2-luokan loppupisteissä yhdenneksitoista. Kaudella 2011 hän sijoittui loppupisteissä yhdeksänneksi. Kaudella 2012 hän ajoi belgialaisessa Rockstar Energy Suzuki Europe -tallissa ja sijoittui loppupisteissä 18:nneksi. Kaudeksi 2013 hän palasi Gariboldi Racing -talliin, mutta sopimuksen rauetessa huonojen tuloksien vuoksi siirtyi kesken kauden kesäkuussa 2013 virolaiseen Sahkar Racing -talliin. Kauden loppupisteissä hän oli viidestoista.

## Lähteet

## Aiheesta muualla
*Kotisivut
Hovedstadsområdet

**Hovedstadsområdet** (merkitys suomeksi "pääkaupungin alue") on Tanskan pääkaupungin Kööpenhaminan ympärille kasvaneesta suurkaupunkimaisesta taajamasta käytettävä nimitys – taajama ulottuu Kööpenhaminan kunnan lisäksi useisiin naapurikuntiin.

Hovedstadsområdet on Tanskan tärkein väestökeskittymä niin väestöllisesti, taloudellisesti, poliittisesti kuin kulttuurisestikin. Se on myös koko Pohjolan toiseksi suurin taajama Tukholman taajaman jälkeen.

Vuoden 2012 alussa Hovedstadsområdetin taajamassa oli 1&nbsp;213&nbsp;822 asukasta. Alue jakautuu eri kuntiin seuraavasti:

## Lähteet
Taronga Zoo

**Taronga Zoo** on eläintarha Sydneyssä, Australiassa. Se avattiin virallisesti 7. lokakuuta 1916. Taronga Zoota johtaa markkinointinimellä "Taronga Conservation Society" toimiva Uuden Etelä-Walesin eläintieteellisten puistojen lautakunta yhdessä Dubbon Taronga Western Plains Zoon kanssa. Eläintarhassa asuu yli 2&nbsp;600 eläintä ja sen pinta-ala on 21 hehtaaria. *Taronga* on aboriginaalien sana ja tarkoittaa "*kaunista näkymää*".

Perustamisen jälkeen eläintarhaan on ajan myötä rakennettu uusia näyttelyitä. Näitä ovat muun muassa kirahvitalo (1923), akvaario (1927), kukkakello (1928), tahrvuori (1932) ja tiikerimonttu (1939).

## Lähteet

## Aiheesta muualla

* Taronga Zoo  
* Zoo Friends
Jotain parempaa

**Jotain parempaa** (POKOCD 321) on suomalaislaulaja Antti Kleemolan debyyttialbumi. Se julkaistiin 11. lokakuuta 2006.

## Kappaleet
#
#
#
#
#
#
#
#
#
#

## Kokoonpano
* Antti Kleemola – laulu, piano, urut, taustalaulu, taputukset
* Sami Sallinen – sähkökitara, baritonikitara, akustinen kitara, dobrokitara, bassokitara, taputukset, tuottaja, äänittäjä, editoija, miksaaja (kappaleet 2–10), design, kansikuva
* Harri Lehtonen – rummut, tamburiini, ravistin, taputukset
* Kalle Kangas – sello
* Jukka Hämäläinen – alttoviulu
* Harri Forstén – viulu
* Emma Kangas – viulu

### Tuotanto
* Svante Forsbäck – masteroija
* Jouni Tamminen – A&R
* Jarkko Heiniö – graafinen suunnittelu
* Aleksi Koskinen – kannen kuva
* Harri Hinkka – valokuvat

## Singlet
* *Timo tahtoo* (PSCD 273, 2006)
* *Marikan haaveet / Tähän mennessä / Marikan haaveet (demo)* (PSCD 278, 2006)

## Arvostelut
* Soundi: 

## Aiheesta muualla
* Jotain parempaa discogs.com -sivustolla

## Lähteet
M/S Explorer of the Seas

**M/S Explorer of the Seas** on Royal Caribbean International -varustamon Suomessa 2000 valmistunut risteilyalus.

## Rakentaminen
Alus tilattiin 20. maaliskuuta 1997 Kvaerner Masa Yardsin Turun telakalta. Sen köli laskettiin 12. tammikuuta 1999 telakkanumerolla 1345 ja alus laskettiin vesille 4. marraskuuta 1999. Alus luovutettiin 29. syyskuuta 2000 bahamalaiselle Explorer of the Seas Inc:lle, ja aluksen operoinnista vastaa Royal Caribbean Cruises.

## Käyttöhistoria
Alus lähti 2. lokakuuta 2000 Turusta New Yorkiin, jossa se kastettiin 21. lokakuuta. Alus aloitti 28. lokakuuta risteilyt Miamista Karibialle.

Alus törmäsi 14. syyskuuta 2012 *Norwegian Starin* kanssa kovassa merenkäynnissä Bermudan satamassa.

## Aluksen varustelu
* Vihkikappeli
* Ulkoilmatila koripalloa ja lentopalloa varten
* Kiipeilyseinä
* Luistinrata
* 9-reikäinen miniatyyrigolfrata
* ShipShape -kuntoilukeskus ja kylpylä, sauna, hierontaosasto ja kauneushoitola
* Club Ocean -leikki- ja ajanvietealue lapsille ja nuorille
* Teatteri
* Kahden kannen korkuinen teatteri
* Royal Promenade
* Kolmikerroksinen ravintola
* Portofino Restaurant

## Lähteet

## Aiheesta muualla
* Voyager Class Royal Caribbeanin sivuilla
Sparzanza

**Sparzanza** on ruotsalainen hard rock -yhtye, joka perustettiin vuonna 1996. Yhtyeen kotipaikka on Hammarö ja se levyttää Black Cult Recordsille. Debyyttialbumi *Angels of Vengeance* julkaistiin vuonna 2001. Yhtye on esiintynyt Suomessa mm. Qstockissa vuonna 2007 ja 2012 sekä Sauna Open Airissa 2009 ja 2011. Vuonna 2011 yhtye esiintyi myös Myötätuulirockissa ja Kuopio Rockcockissa.

Yhtyeen kuudes albumi *Death is Certain, Life is Not* julkaistiin 28. syyskuuta 2012 Spinefarm Recordsin kautta.

Nuorgam-verkkomedian laskelmien mukaan Sparzanza on 2000-luvulla eniten Suomessa esiintynyt ulkomainen yhtye.

## Jäsenet

* Johan Carlsson – basso (1997– )
* Calle Johannesson – kitara (1996– )
* Magnus Eronen – kitara (2009– )
* Fredrik Weileby – laulu (2000– )
* Anders Åberg – rummut (1996– )

Tiedosto:Anders Åberg Sparzanza Nalen 2009.JPG|Anders Åberg (2009)
Tiedosto:Fredrik Weileby, Sparzanza, Nalen 2009.jpg|Fredrik Weileby (2009)
Tiedosto:Calle Johannesson Sparzanza Nalen 2009.JPG|Calle Johannessen (2009)
Tiedosto:Johan Carlsson Sparzanza Nalen 2009.JPG|Johan Carlsson (2009)
Tiedosto:Magnus Eronen, Sparzanza, Nalen 2009.jpg|Magnus Eronen (2009)


### Entiset jäsenet

* David Johannesson – kitara (1996–2009)
* Peter Eriksson – laulu (1996–1999)
* Andreas Kloss – basso (1996–1997)

## Diskografia
* 
* 
* 
* 
* 
* 
* 
* 
* 

## Lähteet

## Aiheesta muualla
* Sparzanzan sivusto 
* 
* Tuotanto ruodinnassa: Sparzanza KaaosZine.
Banisher of the Light

__NOTOC__
**Banisher of the Light** on Sparzanzan kolmas studioalbumi, joka julkaistiin vuonna 2006.

## Kappaleet
#
#
#
#
#
#
#
#
#
#
#
#

## Kokoonpano
* Fredrik Weileby – laulu
* Calle Johannesson – kitara
* David Johannesson – kitara
* Johan Carlsson – bassokitara
* Anders Åberg – rummut

## Arvostelut
* Imperiumi.net: 

## Lähteet

## Aiheesta muualla
* ''Banisher of the Light'' discogs.com -sivustolla
*
Ampumahiihdon maailmancup 2006–2007

**Ampumahiihdon maailmancup [[2006]]–[[2007]]** oli historian 30.
ampumahiihdon maailmancup -kausi miehillä ja 25. kausi naisilla. Se käynnistyi 29. marraskuuta 2006 Ruotsissa Östersundissa ja päättyi 18. maaliskuuta 2007 maailmancupin finaaleihin Hanti-Mansijskissä Venäjällä.

## Kilpailukalenteri

## Loppupisteet
### Miehet
#### Kokonaiscup

#### Sprintticup

#### Takaa-ajocup

#### Normaalimatkacup

#### Yhteislähtöcup

#### Viesticup

### Naiset
#### Kokonaiscup

#### Sprintticup

#### Takaa-ajocup

#### Normaalimatkacup

#### Yhteislähtöcup

#### Viesticup

## Lähteet
*Cupin tulokset Biathlonworld.com sivuilla 
*Kilpailujen tulokset Biathlonworld.com sivuilla
Apollo Papathanasio

**Apollo Papathanasio** () on kreikkalais-ruotsalainen heavy metal -laulaja. Tällä hetkellä (v. 2008) hän toimii Firewindin ja Evil Masqueraden vokalistina. Aiemmin hän on laulanut muun muassa yhtyeissä Meduza ja Gardenian sekä Richard Anderssonin projekteissa Majestic ja Time Requiem.
__NOTOC__
## Diskografia
### Time Requiem
**[[Time Requiem (albumi)|Time Requiem]]* (2002)
**[[Unleashed in Japan]]* (2003)
**[[The Inner Circle of Reality]]* (2004)

### Meduza
**[[Now and Forever]]* (2002)
**[[Upon the World]]* (2004)

### Evil Masquerade
**[[Third Act]]* (2006)

### Firewind
**[[Allegiance]]* (2006)
**[[The Premonition]]* (2008)

### Bassinvaders
**[[Hellbassbeaters]]* (2008)

### Muut
*Faith Taboo  – *[[Psycopath]]* (1997)
*Majestic – *[[Trinity Overture]]* (2000)
*Sandalinas – *[[Living on the Edge]]* (2005)
*Vitalij Kuprij – *[[Revenge (albumi)|Revenge]]* (2005)

## Aiheesta muualla
*Papathanasion viralliset sivut
Hermann Gehri

**Hermann Gehri** (26. heinäkuuta 1899 – 25. marraskuuta 1979) oli sveitsiläinen vapaapainija ja olympiavoittaja. 

Olympiavoittonsa Gehri saavutti 72 kilon sarjassa Pariisissa 1924. Lisäksi hän voitti Euroopan mestaruuden 79 kilogramman painoluokassa Brysselissä vuonna 1930.

## Lähteet

## Aiheesta muualla
*Profiili FILA:n tietokannassa
Lähellä kuolemaa

**Lähellä kuolemaa** (*Narrow Margin*) on Peter Hyamsin ohjaama ja kuvaama yhdysvaltalainen jännityselokuva vuodelta 1990. Siinä apulaissyyttäjä Robert Caulfield (Gene Hackman) saa tehtäväkseen noutaa raa'an murhan todistanut Carol Hunnicut (Anne Archer) oikeudenkäyntiin. Nouto ei suju suunnitelmien mukaan, sillä myös murhan takana oleva taho on saanut vihiä Carolin piilopaikasta. Alkaa armoton kissa-hiirileikki kun Robert ja Carol pakenevat murhamiehiä Kanadan halki kiitävään pikajunaan.

## Roolijakoa

## Aiheesta muualla
* FilmGoerin arvostelu elokuvasta
Lily Carlstedt

**Lily Carlstedt** (5. maaliskuuta 1926 Søllerød – 14. kesäkuuta 2002 Vallensbæk) oli tanskalainen yleisurheilija ja olympiamitalisti, joka kilpaili keihäänheitossa. Hän voitti lajissaan pronssia Lontoon olympialaisissa 1948 tuloksellaan 42,08 metriä. Seuraava tanskalainen naispuolinen yleisurheilun olympiamitalisti oli Sara Slott Petersen Rion olympialaisissa 2016.

Helsingissä 1952 Carlstedt urheili nimellä **Lily Kelsby** ja sijoittui viidenneksi tuloksella 46,23.

## Lähteet

* http://www.sports-reference.com/olympics/athletes/ca/lily-carlstedt-kelsby-1.html
Kymenkartanon lääni

**Kymenkartanon lääni** () oli vuosina 1775–1831 toiminut Suomen lääni. Läänin välitön edeltäjä oli  Turun rauhan jälkeen vuonna 1747 perustettu Kymenkartanon ja Savon lääni, jonka hallintopaikka oli Loviisa. Tätä edelsi Uudenkaupungin rauhan jälkeen vuonna 1721 muodostettu Savonlinnan ja Kymenkartanon lääniä, joka käsitti aiemman Viipurin ja Savonlinnan läänin ja entisen Käkisalmen läänin rippeet. Hallintokeskuksena toimi Lappeenranta. 

## Historia

Vuonna 1775 kuningas Kustaa III:n aikana Kymenkartanon ja Savon lääni jaettiin kahtia, jolloin eteläosasta muodostettiin Kymenkartanon lääni, jonka hallintopaikka oli Heinola. Alkujaan oli läänin hallintokeskukseksi suunniteltu Heinolan kirkonkylä, mutta maaherra Riddercreutz esitti tutustumiskäynnin jälkeen, että residenssin sijoituspaikaksi tulisi Kymijoen Jyrängönvirran rannan tienoo. Kruunu ostikin sieltä kaksi ratsutilaa maaherran ja lääninhallituksen virkamiesten käyttöön jo vuonna 1776, ja seudulle nousi uusi asutus (ks. Heinolan keskustaajama). Kymenkartanon ja Savon läänin pohjoisosasta muodostettiin Savon ja Karjalan lääni (myöhempi Kuopion lääni), jonka hallintopaikka oli Kuopio.

Suomen siirryttyä Venäjän alaisuuteen keisari Nikolai I muodosti vuonna 1831 Kymenkartanon läänin pohjoisosasta Mikkelin läänin ja eteläosat liitettiin Uudenmaan lääniin. Mikkelin läänin pääpaikkana oli aluksi Heinola, mutta vuonna 1839 pääpaikka siirrettiin Mikkeliin, ja korvauksena siitä Heinola sai kaupunkioikeudet.

Vuosina 1776–1831 toimineella Kymenkartanon läänillä ei ole hallinnollista yhteyttä 1556–1634 toimineeseen Kymenkartanon läänin voutikuntaan, mutta Kymenkartanon läänin voutikunta oli myöhemmän Kymenkartanon läänin hallinnollinen, historiallinen ja henkinen perusta.

## Maaherrat

*Gustaf Riddercreutz 1774–1783
*Robert Wilhelm de Geer af Tervik 1783–1789
*Otto Wilhelm Ramsay 1789–1792
*Herman af Låstbom 1793
*Otto Wilhelm Ramsay 1793
*Johan Herman Lode 1793–1810
*Fredrik Adolf Jägerhorn af Spurila 1810–1812
*Anders Gustaf Langenskiöld 1812–1827
*Adolf Broberg 1827–1828
*Erik Wallensköld 1828
*Abraham Joakim Molander 1828–1831

## Lähteet
*http://www.finnicakymenlaakso.fi
* 
### Viitteet

## Aiheesta muualla
*Mikkelin kaupunki: Lääninhallinnon historiaa
Jamtsying Dawaajaw

**Jamtsying Dawaajaw** (, 28. kesäkuuta 1953 – 2000) on mongolialainen entinen vapaapainija ja olympiamitalisti. Hän voitti hopeaa Moskovan olympialaisista 1980 74 kilon sarjasta.

Hän oli kahdeksankertainen Mongolian mestari.

## Lähteet
P.S. Rakastan sinua (elokuva)

**P.S. Rakastan sinua** () on Richard LaGravenesen käsikirjoittama ja ohjaama romanttinen draama vuodelta 2007. Cecelia Ahernin samannimiseen romaaniin perustuva elokuva kertoo Holly Kennedystä (Hilary Swank), jonka irlantilainen aviomies Gerry (Gerard Butler) sairastuu ja kuolee. Hollyn maailma romahtaa täysin, ja hautajaisten jälkeen Holly sulkeutuu läheisiltään kunnes alkaa saada kirjeitä menneisyydestä: Gerry haluaa auttaa Hollya surun yli muistelemalla vielä kerran heidän yhteistä aikaansa maan päällä. Jokainen Gerryn kirje päättyy sanoihin ”P.S. Rakastan sinua”.

## Näyttelijät

## Aiheesta muualla
* FilmGoerin arvostelu elokuvasta
Bottoms Up

**Bottoms Up** on Erik MacArthurin vuonna 2006 valmistunut komediaelokuva. Minnesotalainen Owen (Jason Mewes) aikoo kerätä rahat isänsä baarin pelastamiseksi. Owen aikoo setänsä kanssa päästä sisään julkkispiireihin kiristyksen avulla. Tässä suurena apuna on elokuvastudion omistajan tytär Lisa (Paris Hilton). 

Elokuva sai ilmestyessään murskaavan huonot arviot ja päätyi IMDb-sivuston bottom 100 -listalle. Suomeen elokuva saapui vasta vuonna 2008.

## Pääosissa

## Aiheesta muualla
* FilmGoerin arvostelu elokuvasta
Mode 7

**Mode 7** viittaa Super Nintendo Entertainment Systemin grafiikkatilaan, joka tuki taustagrafiikan kiertoa ja skaalausta. Nämä yhdistämällä saatiin luotua kolmiulotteinen vaikutelma syvyyssuuntaan liikkuvasta tasosta ennen kuin varsinainen 3D-grafiikka yleistyi peleissä. Mode 7 on ollut käytössä myös joissakin Game Boy Advance -peleissä ja eräissä aikansa PC-peleissä ohjelmistopohjaisena toteutuksena.

Tunnettuja Mode 7:ää hyödyntäviä SNES-pelejä ovat *[[F-Zero]]*, *[[Chrono Trigger]]*, *[[Super Mario Kart]]* sekä *[[Final Fantasy]]* -sarjan osat *[[Final Fantasy IV|IV]]* ja *[[Final Fantasy VI|VI]]*. Noin 15 pelissä, mukaan lukien *Super Mario Kart*, käytettiin DSP-1-suorittimella paranneltua Mode 7:ää.

Koska Mode 7 ei vaikuta sprite-grafiikkaan, on kohteista, joiden ei ole tarkoitus pyöriä taustan mukana, tehtävä spriteja. Pelihahmon lisäksi spriteja ovat myös tämän käyttämät kohteet, vaikka ne kuuluisivatkin taustaan. Näitä ovat esimerkiksi portaat ja muut tasot.

## Aiheesta muualla
*Mode 7-efekti Flash-toteutuksena.
Sepang

**Sepang** on taajama Sepangin piirissä Selangorin osavaltiossa Malesiassa. Vuoden 2010 väestönlaskennan mukaan siellä asui 28&nbsp;126 asukasta.

Alueella viljellään runsaasti muun muassa öljypalmua. Etäisyys Kuala Lumpuriin on noin 50 kilometriä.

Sepang tunnetaan muun muassa Kuala Lumpurin kansainvälisestä lentoasemasta sekä Sepang International Circuit -moottoriradasta, joka oli Formula 1:n Malesian Grand Prix:n kotirata.

## Lähteet
Yonkoma

**Yonkoma manga** (, lyhyesti *4-koma*) on neljästä samankokoisesta pystysuuntaan asetetusta ruudusta koostuva manga-sarjakuva. Termi *yonkoma* on japanilainen, mutta sentyyppisiä sarjakuvia esiintyy myös Japanin ulkopuolella. Yonkoman ruudut on yleensä järjestetty pystysuoraan ylhäältä alas, mutta julkaisusta riippuen ne voivat olla myös vaakasuorassa tai neliössä.

## Rakenne
Yonkomassa käytetään tyypillisesti kerronnallista rakennetta nimeltä *kishōtenketsu* (), joka tarkoittaa "esittelyä, kehitystä, käännettä ja päätöstä". 

## Käyttö
Yonkoma-strippejä on Japanissa melkein minkälaisissa julkaisuissa tahansa: mangalehdissä, sarjakuvakirjoissa, sanomalehtien sarjakuvaosastoilla, pelilehdissä, ruoanlaittolehdissä ja niin edelleen. Stripin juoni rajoittuu usein neljään ruutuun, mutta joissakin sarjoissa tarina saattaa jatkua stripistä toiseen. Jotkin yonkomat käsittelevät myös vakavia aiheita, mutta yleensä huumorin keinoin.

## Esimerkkejä yonkoma-mangasta
Tunnettuja yonkoma-sarjoja ovat esimerkiksi *[[Sazae-san]]*, *[[Azumanga Daioh]]* ja *[[Gekkan Shoujo Nozaki-kun]]*.
*Sazae-san* on myös pitkäikäisin animoitu televisiosarja.

Guinnessin maailmanennätys yonkoma-strippien julkaisusta on Shoji Izumilla, jonka sarjaa *[[Jan Ken Pon]]* on julkaistu yhtäjaksoisesti 30. syyskuuta 1969 lähtien.

## Lähteet
Avaruussodankäynti

**Avaruussodankäynti** on ulkoavaruudessa tapahtuvaa avaruusaseilla käytävää sotaa.  Sillä viitataan avaruudessa olevien satelliittien jne. tuhoamiseen joko avaruudessa olevilla aluksilla tai maasta käsin ohjuksilla. Avaruussodankäynti käsittää täten maasta–avaruuteen sodankäynnin, kuten maasta käsin suoritetut hyökkäykset Maata kiertäviä satelliitteja kohtaan, sekä avaruudesta–avaruuteen sodankäynnin, kuten satelliitteja vastaan hyökkäävät satelliitit (tappajasatelliitit). Neuvostoliiton FOBS-satelliittikokeita 1960-luvun puolivälissä on pidetty tappajasatelliittikokeiden alkuna. Ronald Reaganin hallinnon vuonna 1983 lanseeraama ”Tähtien sota” oli 1970-luvun ohjuspuolustusohjusvarusten jälkeen merkittävin avaruussodan varustelukilpa. 

Rajoitetun määrittely mukaan se ei käsitä avaruudesta–maahan käsin kohdistuvaa sodankäyntiä, missä kiertoradalla olevat kohteet hyökkäävät maassa, merellä tai ilmassa olevia kohteita vastaan suoraan, eikä se kata myöskään satelliittien käyttöä vakoilu-, tiedustelu- tai sotilasviestintätarkoituksiin. Nämä kuitenkin muodostavan pääosan Yhdysvaltain ilma-, meri- ja maavoimien avaruusjoukkojen toiminnoista, kuten Venäjän avaruusvoimienkin kohdalla. 2000-luvulla Yhdysvalloissa on laajentunutta kiinnostusta ”endoatmosfäärisiin” pommikoneisiin, jotka lentäsivät maamaalejaan kohden avaruuden kautta.

## Avaruussota elokuvissa
Yhdysvaltain asevoimien 1960-luvun alussa tuottama elokuva *Space and National Security* (”Avaruus ja kansallinen turvallisuus”) kuvasi avaruussodankäyntiä http://www.pbs.org/wgbh/nova/astrospies/. Tässä vaiheessa Yhdysvaltain ilmavoimilla oli merkittävää kiinnostusta miehitettyihin avaruuslentoihin, jotka kuitenkin delegoitiin siviiliorganisaatiolle, NASAlle.

Avaruussodankäynnillä voidaan tarkoittaa myös kuvitteellista sodankäynnin muotoa, jota esiintyy lähinnä science fiction -kirjallisuudessa ja elokuvissa. Muun muassa James Bond -elokuvissa avaruussota esiintyi teemana vuoden 1967 ”Elät vain kahdesti”- ja vuoden 1979 "Moonraker”-elokuvissa, molemmat ajoittuivat aikansa yhdysvaltalaisten ”Tähtien sota” -ohjelmien voiman kausiin.